Допълнителни упражнения към книжката “Мишката и Къртицата”

Предложете на детето да изреже картинките и да ги залепи в последователност с приказката в направена за целта малка книжка от сгънати на две бели листи. Може да предложите на децата, които умеят да пишат малко или повече, да залепят картинката на една страница и на противоположната да напишат историята по картинката със свои думи.

Няма значение дали детето може да пише, дайте му възможност да прави каквито може знаци с молив или химикал. Окуражавайте го да ви разказва на глас какво пише.

Не търсете правилно подреждане на картинките и не карайте детето да се страхува да не сгреши.

Целта на това упражнение е да се даде възможност на детето да се вглежда в картинките, да си спомни приказката (след като му е четена поне веднъж) или да си измисли своя история по картинките.

Докато си говорите посочвайте картинка и казвайте английската и българската думичка. Задавайте въпроси: Я да видим къде е мишката?; А знаеш ли къде е къртицата?; And where is the mole then?....и т.н.

За по-големите деца, кото четат добре: След като са написали сами историята или думи по нея, дайте им възможност да проверят сами в книжката дали са написали вярно думите. Ако намерят грешка, може да си измислите нова игра. Например нещо от рода на “Изядена” дума: напишете на лист или дъска (бяла или черна) думата, като оставите една или две липсващи букви, които детето само да попълни. Може да се повтори и с други думи.

Поощрявайте детето. Възхищавайте се на постигнатото, колкото и малко да е то. Понякога може да изглежда, че детето не раззбира, но всъщност децата имат свои начини на възприятие и “смилане” на огромното количество информация, която попиват като гъби. Понякога ми се е случвало да се събудим и децата ми да залеят с толкова информация, която аз почти съм решила да се откажа да им обяснявам, защото ми се е струвало, че не ги интересува и нищо не запомнят. Съобразявайте въпросите с възрастта и възможностите му.

Надявам се да прекарате приятни минути заедно!

 

 

